b'\n_START_ARTICLE_\nKeisarin uudet kuviot\n_START_SECTION_\nTarina\n_START_PARAGRAPH_\nP\xc3\xa4\xc3\xa4henkil\xc3\xb6 on nuori ja itseriittoinen inkakeisari Kuzco, joka asuu hienossa palatsissa ja jota kiinnostaa vain hauskanpito. H\xc3\xa4n aikoo rakentaa itselleen Kuzcotopia-nimisen huvittelupaikan. Talonpoika Pacha vastustaa hanketta, sill\xc3\xa4 h\xc3\xa4nen kotikyl\xc3\xa4ns\xc3\xa4 jouduttaisiin purkamaan sen tielt\xc3\xa4. Samaan aikaan vallanhimoinen neuvonantaja Yzma suunnittelee myrkytt\xc3\xa4v\xc3\xa4ns\xc3\xa4 keisarin. H\xc3\xa4nen tohelo apurinsa Kronk kuitenkin sekoittaa myrkyt ja Kuzco muuttuu laamaksi. Kronk vie tajuttomaksi ly\xc3\xb6dyn Kuzcon pois palatsista ja h\xc3\xa4n p\xc3\xa4\xc3\xa4tyy Pachan luo. T\xc3\xa4m\xc3\xa4 suostuu opastamaan Kuzcon takaisin, mutta matka on pitk\xc3\xa4 ja kaikkea muuta kuin helppo.\n_START_SECTION_\nPalkinnot\n_START_PARAGRAPH_\nElokuva oli ehdolla Parhaan laulun Oscar-palkintoon laulusta "My Funny Friend and Me".'